ગુજરાતી ફિલ્મોને પ્રોત્સાહન આપવાના હેતુથી બનાવવામાં આવેલી આ આર્થિક રણનીતિ પછી હવે ગુજરાત સરકાર મલ્ટિપ્લેક્સમાં ગુજરાતી ફિલ્મને પ્રૉપર ટાઇમિંગના શો મળી રહે એ માટે નિયમ લાવવાની છે. અત્યારે ગુજરાતી ફિલ્મોને મલ્ટિપ્લેક્સ રિલીઝ કરે છે, પણ મોટી હિન્દી ફિલ્મની રિલીઝ સમયે ગુજરાતી ફિલ્મોને હટાવી લેવામાં આવે છે એવું ન થાય એ માટે આ નિયમ લઈ આવવો જરૂરી છે. નીતિનભાઈએ ‘મિડ-ડે’ને કહ્યું હતું, ‘ગુજરાતી ફિલ્મનો સુવર્ણયુગ હતો એ સમયે રાજ કપૂર અને રાજેન્દ્રકુમાર જેવા સ્ટારને પણ ગુજરાતમાં થિયેટર માટે હેરાન થવું પડ્યું હોય એવા દાખલા હતા. એ જ સમય ફરીથી પાછો આવે એ દિશામાં અમે આગળ વધવાના છીએ, પણ એટલી જ જવાબદારીથી મેકર્સે પણ સારી ફિલ્મો બનાવવી પડશે.’